b'\n_START_ARTICLE_\nAnne Caldwell\n_START_PARAGRAPH_\nAnne Caldwell O\xe2\x80\x99Dea (30. elokuuta 1867 Boston \xe2\x80\x93 22. lokakuuta 1936 Hollywood) oli yhdysvaltalainen sanoittaja ja teatterik\xc3\xa4sikirjoittaja. Laulajana uransa aloittanut Caldwell sanoitti lauluja ja kirjoitti librettoja Broadway-n\xc3\xa4ytelmiin vuodesta 1900-luvun alusta 1920-luvulle. H\xc3\xa4nen p\xc3\xa4\xc3\xa4asiallinen yhteisty\xc3\xb6kumppaninsa oli s\xc3\xa4velt\xc3\xa4j\xc3\xa4 Jerome Kern, mutta h\xc3\xa4n sanoitti my\xc3\xb6s muun muassa Hugo Felixille, Otto Harbachille, Raymond Hubbellille, Dave Stamperille, Harry Tierneylle ja Vincent Youmansille. Caldwell oli yksi 1900-luvun alun harvoista naispuolisista laulunkirjoittajista Broadwayll\xc3\xa4. H\xc3\xa4nt\xc3\xa4 on kutsuttu Broadwayn ensimm\xc3\xa4iseksi menestyneeksi naissanoittajaksi.'